03.03.2025 nr 3-2/6 - 7	

	
	
Salve tn 5, Salve tn 7, Lauliku tn 2c ja Lauliku tn 2b ning Kitsarööpa tee T11 kinnistute detailplaneeringu algatamine ja keskkonnamõju strateegilise hindamise algatamata jätmine Nõmme linnaosas		

	
Planeerimisseaduse § 128 lõike 8 kohaselt teavitame, et Tallinna Linnavalitsus otsustas 18. veebruari 2025 istungil korraldusega nr 137 algatada Nõmme linnaosas Salve tn 5, Salve tn 7, Lauliku tn 2c ja Lauliku tn 2b ning Kitsarööpa tee T11 kinnistute detailplaneeringu (edaspidi detailplaneering). Planeeritava maa-ala suurus on 3,18 ha. Detailplaneeringu koostamise eesmärk on Salve tn 5, Salve tn 7, Lauliku tn 2c ja Lauliku tn 2b kinnistute jagamine, kruntide moodustamine, maakasutuse sihtotstarbe (tootmise- ja ärimaast elamu-, äri-, ühiskondlike hoonete ja transpordimaaks) ning ehitusõiguse määramine ühe maa-aluse ja 3-12 maapealse korrusega äri- ja eluhoonete ning kogukonnamaja ehitamiseks. Lisaks kavandatakse avalik ruum ja mänguväljak. Detailplaneeringus antakse heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus.
Sama korraldusega otsustati mitte algatada Salve tn 5, Salve tn 7, Lauliku tn 2c ja Lauliku tn 2b ning Kitsarööpa tee T11 kinnistute detailplaneeringu keskkonnamõju strateegilist hindamist.
Detailplaneeringu algatamisettepanekuga on võimalik tutvuda Tallinna planeeringute registris https://tpr.tallinn.ee/DetailPlanning/Details/DP046690 ja detailplaneeringu algatamise korraldusega Tallinna elektroonilises õigusaktide registris TEELE https://teele.tallinn.ee/documents/140340/view#metadata. 

	
Lugupidamisega	

(allkirjastatud digitaalselt)	
Oliver Alver	
ameti juhataja asetäitja

	
Lisa:	Tallinna Linnavalitsuse 18.02.2025 korraldus nr 137	

Kaile Sander 640 4257 kaile.sander@tallinnlv.ee